CELEX: 32019D0719
Language: fi
Date: 2019-04-30 00:00:00
Title: Komission päätös (EU) 2019/719, annettu 30 päivänä huhtikuuta 2019, ehdotetusta kansalaisaloitteesta ”Nopea, oikeudenmukainen ja tehokas ratkaisu ilmastonmuutokseen” (tiedoksiannettu numerolla C(2019) 3246)

10.5.2019   
               
               
                  FI
               
               
                  Euroopan unionin virallinen lehti
               
               
                  L 122/51
               
            
         KOMISSION PÄÄTÖS (EU) 2019/719,
         annettu 30 päivänä huhtikuuta 2019,
         ehdotetusta kansalaisaloitteesta ”Nopea, oikeudenmukainen ja tehokas ratkaisu ilmastonmuutokseen”
         
            
               (tiedoksiannettu numerolla C(2019) 3246)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetun kansalaisaloitteen ”Nopea, oikeudenmukainen ja tehokas ratkaisu ilmastonmuutokseen” aihe liittyy seuraavaan: ”Tutkijat ja taloustieteilijät ovat yhtä mieltä siitä, että periaate, jonka mukaan saastuttamiselle olisi asetettava entistä korkeampi hinta ja saadut tuotot olisi ohjattava kotitalouksille, toimii.”
                  
               
                     (2)
                  
                  
                     Ehdotetun kansalaisaloitteen tavoitteet liittyvät seuraavaan: ”Fossiilisten polttoaineiden hintojen tasainen korottaminen vähentää saastumista. Se johtaa siihen, että yritykset ja kuluttajat valitsevat puhtaampia ja edullisempia vaihtoehtoja. Kaikki hintojen korotuksesta saadut varat jaetaan oikeudenmukaisesti kuukausittain kansalaisille osinkoina. Tämä lisää useimpien pieni- ja keskituloisten perheiden hyvinvointia. Rajaverojärjestely suojaa EU:n taloutta ja tukee vastaavien järjestelyjen käyttöönottoa eri puolilla maailmaa. Muita etuja ovat muun muassa seuraavat: puhtaampi ilma; työpaikkojen määrän kasvu ja julkisten menojen supistuminen entistä yhdenmukaisemman politiikan seurauksena.”
                  
               
                     (3)
                  
                  
                     Euroopan unionista tehdyllä sopimuksella, jäljempänä ’SEU-sopimus’, vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (4)
                  
                  
                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.
                  
               
                     (5)
                  
                  
                     Komissiolla on perussopimusten soveltamiseksi toimivalta esittää ehdotuksia unionin säädöksiksi
                     
                                 —
                              
                              
                                 liikevaihtoveroja, valmisteveroja ja muita välillisiä veroja koskevan lainsäädännön yhdenmukaistamista koskevista säännöksistä, siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi sekä kilpailun vääristymisen välttämiseksi, Euroopan unionista tehdyn sopimuksen, jäljempänä ’SEUT-sopimus’, 113 artiklan perusteella;
                              
                           
                                 —
                              
                              
                                 toimista, joilla pyritään saavuttamaan tavoitteet, jotka koskevat ympäristön laadun säilyttämistä, suojelemista ja parantamista sekä sellaisten toimenpiteiden edistämistä kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjumista, SEUT-sopimuksen 192 artiklan 1 ja 2 kohdan perusteella, luettuina yhdessä sen 191 artiklan 1 kohdan ensimmäisen ja neljännen luetelmakohdan kanssa;
                              
                           
                                 —
                              
                              
                                 yhteisen kauppapolitiikan täytäntöönpanosta SEUT-sopimuksen 207 artiklan perusteella.
                              
                           
               
                     (6)
                  
                  
                     Ehdotettu kansalaisaloite ei näin ollen ylitä selvästi komission toimivaltaa tehdä ehdotus unionin säädökseksi perussopimusten soveltamiseksi asetuksen 4 artiklan 2 kohdan b alakohdan mukaisesti.
                  
               
                     (7)
                  
                  
                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.
                  
               
                     (8)
                  
                  
                     Ehdotettu kansalaisaloite ”Nopea, oikeudenmukainen ja tehokas ratkaisu ilmastonmuutokseen” olisi sen vuoksi rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”Nopea, oikeudenmukainen ja tehokas ratkaisu ilmastonmuutokseen”.
         
         
            2 artikla
            Tämä päätös tulee voimaan 6 päivänä toukokuuta 2019.
         
         
            3 artikla
            Tämä päätös on osoitettu ehdotetun kansalaisaloitteen ”Nopea, oikeudenmukainen ja tehokas ratkaisu ilmastonmuutokseen” järjestäjille (kansalaistoimikunnan jäsenille), joita edustavat samalla yhteyshenkilöinä toimivat Christiaan Frederik ALOFS ja Brigitte Ludovica Franciscus Maria VAN GERVEN.
         
         
            Tehty Brysselissä 30 päivänä huhtikuuta 2019.
            
               
                  Komission puolesta
               
               Frans TIMMERMANS
               
                  Varapuheenjohtaja
               
            
         
         
            (1)  EUVL L 65, 11.3.2011, s. 1.